cyanic-selkie/wikianc huggingface dataset:
Lenkų kalbos fonologija
Balsiai
Balsių tarimas gali skirtis priklausomai nuo fonetinės padėties, pvz., garsas (atviras vidutinis priekinis nelabializuotas balsis) po minkšto priebalsio, ypač tarp dviejų minkštų ar minkšto priebalsio ir, dažnai būna artimas uždaram  (uždaras vidutinis priekinis nelabializuotas balsis), garsas  tokioje padėtyje būna labiau priekinis, greičiau kardinalinis  nei. Šitokie skirtumai rašyboje neišreikšti, kalbos vartotojai šitaip varijuojančių garsų atskirais garsais nelaiko.
Sutrumpinimas TFA reiškia tarptautinį fonetinį alfabetą.
Raidėmis ó ir u žymimas vienodai tariamas garsas. Šį garsą turinčių vienodai tariamų skirtingos prasmės skirtingai rašomų formų pavyzdžiai: lód (kl. lodu) – ledas; lud (kl. -u) – liaudis; ród (kl. rodu) – giminė; kilmė; rud – rūdų (vn. vard. ruda).
Raidė i reiškia ne tik balsį /i/, bet prieš balsį ir po priebalsio yra minkštumo ženklas, reiškia priebalsio minkštumą, pvz., gdzie (= *gdźe) – kur, kame; kieszeń, -ni – kišenė; arba prieš balsį ir po priebalsio reiškia garsą /j/ (kuris truputį suminkština prieš jį einantį priebalsį, o n priebalsio atveju suminkština taip kaip palatalizacijos atveju).
Po s, z, c, dz ir prieš balsį raidė i yra minkštumo ženklas. Po kietų t, d, cz, dż, sz, ż, r, ch / h ir prieš balsį raidė i visada reiškia priebalsį /j/. Po priebalsių k, g ir prieš balsį raidė i reiškia /j/ kai tas balsis kitas nei e, ir minkštumo ženklą kai tas balsis e. Po priebalsių p, b, f, w, m, n ir prieš balsį raidė i reiškia arba minkštumo ženklą, arba priebalsį /j/. Priebalsiai p, b, f, w, m, k, g, ch / h nuo kitų skiriasi tuo, kad jų minkštų variantų minkštumas turbūt nesusilieja su toliau einančiu balsiu (kaip, pvz., gdzie = *gdźe), o turbūt tariamas kažkiek atskiriau, pvz., prieš balsį a tariama turbūt primenančiai i-a ar i-ja, pvz., žodyje rozmawia – jis, ji kalbasi, šnekučiuojasi.
Kai i eina po priešdėlio, po priešdėlio būna pauzelė, pvz., žodyje ziścić (z-iścić) – knyg. įvykdyti.
Nosiniai dvigarsiai
Raidės ą, ę žymi nosinius dvigarsius, bet ę žodžio pabaigoje daugiausia tariama nenosiškai, kaip paprasta lenkiška e. Pirmi šių raidžių žymimų garsų elementai yra paprasti balsiai, ą raidės – balsis o, ę raidės – e, jie iš tolesnio nosinio garso gali įgauti ir nosiškumo. Antras elementas einantis po balsio šiuose garsuose yra nosinis pusbalsis, kai toliau einantis garsas yra trinamasis priebalsis arba kai tai ą žodžio gale, pvz., ą šiose pozicijose tariama arba, o ne , pvz., lenkų kalbos žodžis są – yra (jie, jos), tariamas dvibalsiškai, panašiai kaip portugalų žodyje são [ˈsɐ̃w̃] (reikšmė ta pati) ir skirtingai nuo prancūzų kalbos vienbalsio nosinio garso, sont [sɔ̃] (reikšmė t. p.). Prieš sprogstamuosius priebalsius ir afrikatas nosiniai balsiai tariami kaip paprastas burninis balsis su nosiniu priebalsiu artikuliuojamu toje pačioje burnos vietoje kaip ir toliau einantis sprogstamasis priebalsis ar afrikata, pvz.: kąt – kampas; gęba  – burna, lūpos, snukis; ręka  – ranka (nuo riešo, delnas su pirštais); piszący ; pieniądze  – pinigai; pięć  – penki; jęczy.
Kai kuriais atvejais nosinis elementas išnyksta, ą, ę tariama o, e, pvz., piętnaście [pietnaśće], dziewiętnaście [dźewietnaśće], dažniausiai taip būna prieš l, ł, pvz., zaczął [zaczoł], zaczęli [zaczeli]. Žodžio galo nosinė ę daugumos lenkų kalbos vartotojų tariama kaip paprasta, nenosinė lenkiška e. Pasitaiko ir tarties su nežymiu nosiškumu, o pilna nazalizacija laikoma nenatūralia.
Nosiškų balsių nepasitaiko žodžio pradžioje, jei tai lėta, atidi kalba, tačiau greitoje kalboje dėl asimiliacijos bet kuris burninio balsio su toliau einančiu nosiniu priebalsiu dvigarsis prieš toliau einantį trinamąjį priebalsį, tampa nosiniu dvibalsiu, kurio pirmas elementas yra nosiškumo įgavęs balsis, o antras – nosiškas pusbalsis, pvz., žodžiuose instynkt – instinktas; instytut – institutas, rynsztok – nutekamasis kanalas, kunsztowny – meniškas, nonsens, konstytucja, szansa – šansas, pasisekimas.
Kitose slavų kalbose panašių nosinių garsų nėra, bet buvo slavų prokalbėje, ankstesnių amžių lietuvių kalboje, rašyboje ir dabar žymimų udegėle, vadinamąja nosine, ir tariamų šiandien ilgai. Šiųdienė lenkų kalbos ę kilo iš ankstesnės trumpos, šiųdienė ą  kilo iš viduramžių ø  (buvo ilga ir trumpa), kuri buvo kilusi iš susiliejusių slavų prokalbės nosinių *ę ir *. Šiems balsiams susiliejus *ę paliko palatalizuojamąjį pėdsaką prieš šį nosinį garsą einančiame priebalsyje.
Istorinis ilgumas ir trumpumas
Lenkų kalbos balsiai ilgiu nesiskiria, balsio tarimo ilgis nesukuria skirtingos fonemos, kaip, pvz., skirtingos fonemos yra lietuvių kalbos ilgos y, ū su trumpomis i, u.
Garsas /u/ ankstesniais laikais buvęs ilga /o/ rašyboje tebeskiriamas kaip ó. Ankstesniais laikais buvusi ilgoji /e/ raide é žymėta iki devyniolikto amžiaus, o buvusioji ilgoji /a/ neberašyta á jau anksčiau. Tokia pailgėjusi o sutrumpėjusi tapo garsu u, šie du garsai yra artimi, pvz., lie. vakarų aukštaičiuose yra tarmių kur o tariamas artimai garsui ū, pvz., žodžio sprogti tarimas panašus į [sprūgti], sprogo – [sprūgū] ar, jei patrumpinamas nekirčiuoto garso tarimas, [sprūgu]; dar toks variantas yra žodžio kažkodėl tarimas [kažkudėl].
Balsis pailgėdavo ar likdavo pailgėjęs uždaruose skiemenyse, tai yra besibaigiančiuose priebalsiu, kai tas skiemuo paskutinis, ir, kai tas skiemuo ne paskutinis, besibaigiančiuose priebalsiu ir kur tolesnis skiemuo prasideda priebalsiu, skiemenų sandūra yra tarp priebalsių. Šitokiose padėtyse pailgėję balsiai, kurie pasikeitė ir kokybiškai, yra o ir ę  (← *), šiandienėje kalboje jie kaitosi su atitinkamai ó, ą. Jų kaita atitinkamose padėtyse vyksta kaitant žodžius fleksijomis, išvedant vedinius, pvz., rogъ → róg – kampas; ragas; rogъmъ → rogiem – kampu; ragu; dãbъ → dąb – ąžuolas; dãbъmъ → dębem – ąžuolu. Šiuos balsius o, ę / ó, ą žodžiai turi nebūtinai pagal skiemens atvirumą / uždarumą, pvz.: piąty – penktas; pięć – penki; prąd (kl. prądu) – srovė; róża – rožė; ir t. t.
Paskutinis skiemuo, kur balsis pailgėdavo pagal minėtas taisykles, susidaro vyr. g. ir mot. g. priebalsinio kamieno daiktavardžių vns. vard., mot. ir bevard. g. dgs. klm. linksniuose, veiksmažodžių liepiamojoje nuosakoje, būt. laiko vns. trečio asmens formoje (ę / ą atveju, visose vyr. g. vns. formose). Į šį lenkų kalboje vykusį pailgėjimą kažkiek panašumo gal turi lotynų kalboje vykęs pailgėjimas balsiams, kai po jų ėjo tik priebalsiai ir vienas priebalsių išnyko, pvz., (pateikiamos formos: vns. vard., klm.), mōns – kalnas (< monts), montis, frōns – kakta, priešakys, frontis, studēns (< students) – studijuojantis, studentis.
Priebalsiai
Pastabos:
Fonetinė rašyba:
Dvigubi priebalsiai tariami arba dvigubai arba pailgėjusiu tarimu, pvz., panna ([panna] arba [pan.a]) – panelė, mergina; sienny – šieno, šieninis.
Šnekamojoje lenkų kalboje garsai w, t, ł tarp dviejų priebalsių ir ł žodžio gale po priebalsio praleidžiami, pvz., jabłko [jabko] – obuolys; poszedł [poszed] – jis nuėjo; wszystko [fszysko] – viskas; pierwszy [pjerszy] – pirmas, pirmasis. Priešdėlis ć netariamas šiuose žodžiuose: pięćdziesiąt – penkiasdešimt; sześćdziesiąt – šešiasdešimt; dziewięćdziesiąt – devyniasdešimt; pięćset – penki šimtai; sześćset – šeši šimtai; dziewięćset – devyni šimtai.
Kietieji ir minkštieji
Priebalsiai yra kietieji ir minkštieji, palatalizuoti. Palatalizuojamas kietas priebalsis gali tapti vienu iš kelių garsų variantų, pvz., kietas priebalsis /t/, tapdamas minkštu savuose žodžiuose keičiasi į afrikatą ć / c(i), o iš kitų kalbų paimtuose žodžiuose gali pasitaikyti ir minkštas. Lietuvių kalboje atitinkamose padėtyse minkštas t yra, pvz., žodyje tikras, kai kietas variantas yra, pvz., žodyje tas. Lietuvių kalbos minkštas č, dzūkų tarmėje c, yra atsiradęs vietoje tj, lenkų kalboje iš tj yra atsiradę tie patys priebalsiai, cz ir c, bet jie dabar yra kieti (iš pradžių buvo minkšti).
Iki susiformuojant lenkų kalbai įvyko kelios palatalizacijos, kai prieš priekinius balsius (kaip i, e), o kartais ir po, kur priebalsis buvo minkštas, pasikeitė to priebalsio artikuliacija. Priekiniams balsiams atsiradus iki tol nebūtose vietose, buvę nepalatalizuoti priebalsiai vėl galėjo patirti artikuliacijos pasikeitimą. Tokie dėl palatalizacijos atsiradę priebalsiai vėliau galėjo tapti kietais. Keturios palatalizacijos įvyko slavų prokalbėje (kiekviena pakeitė po kelis priebalsius), ir dar dvi lenkų ir baltarusių kalbose. Lietuvių kalboje prieš istorinį j yra pasikeitę d, t į dž, č. Rašyboje po kietų priebalsių einantys balsiai rašomi y, a, e, o, u, ę, ą (bet i po l ir i, ie po k, g), po minkštų rašomi i, ia, ie, io, iu, ię, ią (bet be minkštumo ženklo po j, nes šis priebalsis yra minkštas ir savimi rodo minkštumą). Žiūrėti skyrelį rašybos taisyklės.
Priebalsių sugrupavimas pagal kietumą / minkštumą ir jų tarpusavio kaitymąsi žodžio formose priklausomai nuo padėties:
Kieti priebalsiai tariami kietai ir po minkšto priebalsio, pvz., r žodyje [[Media:Pl-śruba.ogg|śruba]] – varžtas, sraigtas, kur prieš jį eina minkštas ś. Pavyzdžiai: kończyć – baigti; wyraźny – aiškus, raiškus; ir t. t. Lietuvių kalboje abu priebalsiai būtų arba minkšti, arba kieti. Lenkų kalboje vienam priebalsiui tam tikroje padėtyje tapus minkštam prieš jį einantis priebalsis irgi keičiasi turbūt tik kai tas priešais einantis priebalsis yra s, pvz., pismo – raštas; rašysena; periodinis leidinys; viet. piśmie. Kitų priebalsių atvejais nesikeičia, pvz.: altruizm, viet.-šauk. altruizmie; pełny – pilnas; neribotas; vyr. g. dg. vard. asm. forma: pełni.
Kiti priebalsiai minkšti gali būti tik prieš balsį. Minkštumui rašyboje reikšti prieš tą balsį prirašomas minkštumo ženklas i, išskyrus jei tas balsis yra i, kur pats balsis suminkština prieš jį einantį priebalsį (dvi ii reiškia garsus [iji] arba [ji]). Fonetinėje rašyboje šitokie palatalizuoti priebalsiai gali būti žymimi raidele.
Po priebalsių p, b, f, w, m, n ir prieš balsį raidė i reiškia arba minkštumo ženklą, arba priebalsį /j/. Priebalsiai p, b, f, w, m, k, g, ch / h nuo kitų skiriasi tuo, kad jų minkštų variantų minkštumas turbūt nesusilieja su toliau einančiu balsiu (kaip, pvz., gdzie = *gdźe), o turbūt tariamas kažkiek atskiriau, pvz., prieš balsį a tariama turbūt primenančiai i-a ar i-ja, pvz., žodyje rozmawia – jis, ji kalbasi, šnekučiuojasi.
Kieti užpakalinio gomurio priebalsiai g, k prieš balsius /i/ - /y/, /e/ būna vien tik minkšti, po jų niekada nėra tariama ir rašoma y /y/, e, o yra i /i/, ie. Deriniai ky, gy, ke, ge rašyboje gali egzistuoti tik žodžiuose iš kitų kalbų, pvz., kebab, bet tariama vis viena minkštai.
Iš kitų kalbų paimtuose žodžiuose prieš balsį /i/ ir priebalsį /j/ (abiem atvejais rašoma i, bet po c, s, z garsas /j/ rašomas j) gali būti ir kietųjų t, d, s, z, c, dz, cz, dż, sz, ż, r, ch / h minkšti variantai:
Kieti priebalsiai, kurie istoriškai buvo minkšti, (ż)dż, dz, ż, c, cz, sz, l, rz, atsirado iš ir dabar, ir tada kietų priebalsių (z)d, d, g, (h), z, t, k, ch, s, ł, r, kai po šių ėjo j ar priekinės eilės balsis. Priebalsiu sz virto palatalizuoti s, ch /x/; ż – z,, g; c – k, t; dz – g, ; cz – k, t; (ż)dż – (z)dz; l – ł, rz – r. Gali pasitaikyti žodžių kurie turi abu variantus, pvz, ksiądz – kunigas (plg, vok. König, suom.-est. kuningas, lie. kunigas), kurio paskutinis priebalsis vienaskaitos linksniams yra dz, o daugiskaitos – ż, pvz, księża, księży ir t. t.
Afrikatos
Galima išskirti tris eiles švilpiamųjų bei šnypščiamųjų priebalsių ir afrikatų z, s, dz, c; ż, sz, dż, cz; ź, ś, dź, ć. Yra tarmių, pvz., mozūrų, kur vietoje ż, sz, dż, cz tariama z, s, dz, c, kaip lietuvių kalboje dzūkų tarmėje.
Be afrikatų c, ci / ć, dz, dzi / dź, cz, dż, dar yra dviejų garsų junginių t-s, t-si / ś, t-sz / rz, d-z, d-zi / ź, d-ż / rz. Pavyzdžiai: [[Media:Pl-czysta.ogg|czysta]] – švari; ir [[Media:Pl-trzysta.ogg|trzysta]]  – trys šimtai; [[Media:Pl-dżem.ogg|dżem]]  – džemas; ir drzemka  – snaudulys. Yra dviejų afrikatų grupių, pvz., dżdżownica – sliekas; czczy – tuščias, bergždžias.
Fonologinio vieneto nesudarantys junginiai dz, dż, dź atsiranda priešdėlių, kurie baigiasi d, ir žodžio pradžios z sandūroje, pvz., przedzimie – priešžiemis, odzew – atsiliepimas, atsakas; ir pan.
Pavyzdžiai žodžiuose
Be čia parodytų minkštų priebalsių dar minkšti prieš balsius gali būti ir bʲ, pʲ, wʲ, fʲ, mʲ; iš kitų kalbų paimtuose žodžiuose prieš balsį i gali pasitaikyti ir minkšti dʲ, tʲ, zʲ, sʲ, rʲ, żʲ, szʲ, dżʲ, czʲ, dzʲ, cʲ, (čia parodytas) xʲ (pvz., minkštas  gali pasitaikyti ne tik iš kitų kalbų paimtuose žodžiuose, bet ir savuose onomatopėjiniuose, pvz., chichot). Priebalsiai g, k yra visada kieti, išskyrus prieš garsus i / y, e (rašoma ir tariama i, ie, niekada nerašoma ir netariama y, e), kur visada minkšti.
Rašybos taisyklės
Rašyboje po kietų priebalsių einantys balsiai rašomi y, a, e, o, u, ę, ą (bet i po l ir i, ie po k, g), po minkštų rašomi i, ia, ie, io, iu, ię, ią (bet be minkštumo ženklo po j, nes šis priebalsis yra minkštas ir savimi rodo minkštumą).
Linksniai su balsiu /i/ po /j/ ar minkšto priebalsio
Kai vn. vardininko galūnė yra -ia, linksniuojamosios galūnės besibaigiančios balsiu /i/ yra -i arba -ii. Kai vn. vard. galūnė rašoma -ja, linksniuojamosios galūnės besibaigiančios balsiu /i/ rašomos -ji po priebalsių (tai yra s, z, c), -i /ji/ po balsio.
Iš kitų kalbų paimtiems daiktavardžiams vn. vardininke besibaigiantiems -ja ir -ia, vn. ir dg. kilmininko linksniai sutampa ir jei gali susidaryti dviprasmybė, dg. kilmininko galūnes -ji, -ii po priebalsių c, s, z, t, d galima pakeisti galūne -yj, o po likusių priebalsių – galūne -ij. Pvz., tej partii - tych partii / partyj; tej akademii - tych akademii / akademij. Tačiau tokių galūnių vartojimas labai ribotas. Kai daiktavardis turi tik daugiskaitą, tokios galūnės išvis nenaudojamos, pvz, ferie – atostogos, ferii; bakalie – džiovinti vaisiai, bakalii; wakacje – atostogos, wakacji.
Priebalsio j rašyba ir tarimas
Priebalsis /j/ rašyboje žymimas raide j arba i, nežymimas tarp balsių, kai antras jų /i/. Raide j rašoma žodžio pradžioje prieš balsį (taip pat ir po priešdėlio), po balsio, tarp balsių (bet kai antrasis balsis yra /i/, tarpbalsinis priebalsis /j/ rašte nepažymimas), po priebalsių c, s, z, pvz., kolacja – vakarienė; komunikacja – susisiekimas; misja – misija, pasiuntinybė; okazja – proga; priežastis; jesień – ruduo; jądro – branduolys; odjąć – atimti; atskaičiuoti; zdjąć – nuimti; podjudzić – sukiršinti, supjudyti; objechać – apvažiuoti; bajka – pasaka; pejcz – vytelė, šmaikštis; majster – meistras; pejzaż – peizažas; kraj – kraštas, šalis; kolej – geležinkelis; dalej – toliau; lejek – piltuvėlis; įdubimas; czytają – jie, jos skaito. Gali pasitaikyti vienas kitas iš kitų kalbų paimtas žodis kur išlaikoma originali dvibalsio su i rašyba (tariama /j/): mozaika, koine.
Kartais j dar rašoma po cz, sz: welwiczja, glediczja (arba welwiczia, glediczia). Gali pasitaikyti įvairiuose iš kitų kalbų paimtuose žodžiuose: babeszjoza; Banja Luka; Chjeno-Piast; Oranjestad; Trietjakow; Tanjug.
Pavyzdžiai kur priebalsis /j/ yra tarp balsių kai antrasis jų yra /i/: maić [majić] – kaišyti, puošti gėlėmis, žalumynais; odzwyczaić (eig. odzwyczajać) – atpratinti; szyi – žodžio szyja – kaklas, vn. kl., naud., viet.; żmii – žodžio żmija – gyvatė, vn. kl., naud., viet.; statui – žodžio statua – statula, vn. kl., nd., viet., dg. kl.; statuy – vn. kl., dg. vard., gal.; kofeina (mot. g.) – kofeinas; stoik – stoikas; boisko – aikštelė; bonsai.
Po kietų p, b, f, w, m, n, t, d, cz, dż, sz, ż, r, l, k, g, ch / h ir prieš toliau einantį balsį einančiam /j/ garsui reikšti rašoma i. Daliai šių priebalsių po jų ir prieš toliau einantį balsį esanti parašyta i suprantama vienareikšmiškai, tik kaip /j/, bet tiems kurie savuose žodžiuose prieš balsį gali būti ir minkšti, po jų parašyta i gali reikšti arba /j/, arba minkštumo ženklą. Savuose žodžiuose prieš balsį kieti arba minkšti gali būti priebalsiai p, b, f, w, m, n. Iš kitų kalbų paimtuose ir dalyje savos kilmės žodžių po jų ir prieš toliau einantį balsį parašyta i reiškia /j/, pvz.: rewia – paradas; reviu; ramia (vn. gal. ramię) – bemerija (gėlė); mania – manija; kopia; parafia – parapija; wiata – stogas; biada – vargas, bėda; miara – matas; dydis. Šiuo atveju taip pat gali būti tariama ir be priebalsio /j/, o tik suminkštėjusiu kamiengalio priebalsiu. Minkštumo ženklą po šių priebalsių ir prieš toliau einantį balsį raidė i reiškia savuose žodžiuose: trzewia – viduriai, žarnos; ramię – petys; ranka; biel (kl. bieli) – baltumas; wieś (kl. wiesi) – kaimas; Mania – Marytė; miasto – miestas; biodro – strėnos; piasek – smėlis, smiltys; cierpieć – kęsti, kentėti.
Kieti priebalsiai k, g būna vien minkšti prieš balsius /i/ - /y/, /e/ taigi, /y/ tariama ir rašoma i, /e/ tariama ir rašoma ie, niekada nerašoma kietai tariami y, e. Dar minkšti k, g gali pasitaikyti prieš ę, ą, pvz., giąć [gʲońć] – lenkti, riesti; glamžyti. Prieš kitus balsius nei e (ir dar kartais ę, ą) po k, g parašyta i bus suprantama vien kaip /j/. Pavyzdžiai: kiur, magia.
Po priebalsių t, d, cz, dż, sz, ż, r, l, ch / h /x/ ir prieš toliau einantį balsį parašyta i visada reiškia garsą /j/, nes šie priebalsiai visada kieti (išskyrus prieš balsį /i/, kuris po jų pasitaiko iš kitų kalbų paimtuose žodžiuose, gali pasitaikyti onomatopėjiniuose, pvz., chichot), minkštumo ženklas jiems nereikalingas. Pavyzdžiai: dalia, kalia, liana, dieta, Indianie, tiul, kutia, Maria (kai reiškia dievo motiną gali būti ir Maryja), hieroglif, awaria, ażio.
Nekirčiuotame skiemenyje, einančiame anksčiau kirčiuoto, palatalizuotą ch, h /xʲ/ kai kurie kalbos vartotojai taria be /j/, pvz., hierarchia gali būti tariama [xʲeraxja] vietoje [xjerarxja], kai kirčiuotame skiemenyje ar toliau kirčiuoto visada bus [xj], pvz., hiena [xjena].
Joto tarimas dingsta ar dingo po priebalsių grupių, pvz., armia, szałwia. Šitaip atsiranda linksnių su balsiu /i/ rašybos ir tarimo neatitikimas: rašoma pagal ankstesnį tarimą armii [armji], szałwii [szałwji], o tariama [armi], [szałwi]. Tarimas su /j/ gerai išlaikytas šalių, žemių pavadinimuose, pvz., Arabia, Hiszpania, Kenia, Norwegia, Szwabia, ir mažiau naudojamuose žodžiuose. Priebalsis /j/ gali ne tik nunykti liekant prieš jį ėjusio priebalsio minkštumui, bet ir atsirasti retai naudojamuose savuose žodžiuose, kur anksčiau kamiengalio priebalsis buvo tik palatalizuotas, šitaip irgi atsiranda neatitikimas tarp rašybos ir tarimo, pvz., konopie dg. – kanapė, tariama [konopje] vietoje taisyklingo [konopʲe], taisyklinga kilmininko rašyba laikoma konopi, bet dažnai parašoma pagal tarimą: konopii.
Yra žodžių kur tarimas kaitaliojasi ar forma be /j/ vyrauja nepaisant rašybos, pvz., senesnės kartos žmonės gali sakyti [bijologja], nors toks tarimas nelaikomas taisyklingu, dažnai sakoma [bjologja], bet įsigalintis vartojimas yra [bʲologja] (vien tik su palatalizacija). Panašiai šalia senesnio maniak [mańjak] sakoma [mańak], bet yra ir mania [mańja]. Šalia senesnio kiosk [kjosk], vis dažniau sakoma [kʲosk].
Kirtis
Kirtis pastovus antrame nuo galo skiemenyje, pvz., zrobił – padarė (jis), zrobili – padarė (jie). Yra ir kitokių atvejų:
Priešdėlis su toliau einančiu vienskiemeniu asmeniniu įvardžiu ar bet kokiu vienskiemeniu žodžiu, neigimo dalelė nie su toliau einančiu vienskiemeniu žodžiu suprantama kaip vienas žodis ir todėl atitinkamai kirčiuojama: nade mną – prieš mane, nie ma – nėra (neturi). Tai negalioja sutrumpintoms iš dviskiemenės formos asmeninių įvardžių formoms, pvz., widzę go – matau jį.
Tenisas 2012 m. vasaros olimpinėse žaidynėse
'''Tenisas 2012 m. vasaros olimpinėse žaidynėse''' vyks liepos 29 d. – rugpjūčio 5 d. Londone, Jungtinėje Karalystėje. Olimpiadoje iš viso startuos 174 tenisininkai, kurie varžysis vienetų ir dvejetų rungtyse. Į olimpiadą buvo gražinta mišrių dvejetų rungtis, kuri paskutinį kartą olimpiadoje rengta 1924 m.
Karadžas
Karadžas arba Keredžas  – miestas Irano šiaurėje, 20 km į vakarus nuo Teherano, jo aglomeracijoje, Elburso pietinėje papėdėje, prie Karadžo upės. Išvystyta cukraus, tekstilės, avalynės, odos, chemijos, mašinų rinkimo pramonė. Žemės ūkio regiono prekybos centras. Veterinarijos institutas, žemės ūkio biotechnologijų mokslinio tyrimo institutas.
Istorija
Dabartinis Karadžo miestas išaugo XX a., tačiau jo apylinkėse aptikta bronzos amžiaus gyvenviečių liekanų. Sefevidų laikais čia pastatytas svarbus karavansarajus.
Vincas Ramutis Gudaitis
Vincas Ramutis (Romas) Gudaitis (g. 1941 m. gruodžio 8 d. Pielkavoje, Igliškėlių valsčius, Marijampolės apskritis) – Lietuvos filologas, rašytojas, prozininkas, signataras, žurnalistų etikos inspektorius.
Biografija
Mokėsi Mokolų pradžios, Kapsuko J. Jablonskio vidurinėje mokykloje, 1960 m. baigė Kapsuko suaugusiųjų vakarinę vidurinę mokyklą. Dirbti pradėjo statybose ir Marijampolės cukraus fabrike darbininku. 1965 m. baigė Vilniaus universiteto Istorijos ir filologijos fakultetą, įgijo lietuvių kalbos ir literatūros mokytojo specialybę.
1965 m. Varėnos rajono Rudnios vidurinės mokyklos mokytojas. 1966 m. tarnavo sovietinėje armijoje. 1967 m. Varėnos rajono Naniškių vidurinės mokyklos direktorius. 1968–1970 m. „Ekrano naujienų“ redaktorius. 1970–1981 m. Lietuvos kino studijos scenarinės kolegijos redaktorius, vyriausiasis redaktorius. 1975 m. baigė Maskvos kinematografijos instituto aspirantūrą. 1981–1984 m. LSSR kultūros ministerijos repertuarinės kolegijos darbuotojas. 1984–1989 m. Lietuvos rašytojų sąjungos prozos ir dramaturgijos konsultantas. Rašytojų sąjungos partinės organizacijos sekretorius.
1988–1990 m. Lietuvos Persitvarkymo Sąjūdžio Seimo tarybos narys. 1989 m. išrinktas SSRS liaudies deputatu Marijampolės nacionalinėje teritorinėje rinkimų apygardoje, 1989–1990 m. SSRS AT narys. 1990–1992 m. LR Aukščiausiosios Tarybos (Atkuriamojo Seimo), jo Prezidiumo narys, signataras. 1992–1994 m. LSDP narys. 1993–1998 m. LR prezidento Algirdo Brazausko Kultūros, švietimo ir mokslo grupės vyresnysis referentas. 1998 m. prezidento Valdo Adamkaus inauguracijos komisijos narys. 2001 m. išrinktas Lietuvos žurnalistų etikos inspektoriumi 5 metų kadencijai, 2006 m. perrinktas antrajai kadencijai, šias pareigas ėjo iki 2009 m. lapkričio 16 d.
Kūryba
Romanuose „Sėjėjai“ (1981 m.), „Kartos“ (1985 m.), apysakoje „Lemties broliai“ (1983 m.) derinant nuotykių ir buities epizodus vaizduojamas vienos Užnemunės giminės gyvenimas nuo 1863 m. sukilimo iki kolektyvizacijos. Ironiškame romane „Metaforų medžiotojai“ (1987 m.) atsispindi XX a. 7-8 deš. Kino studijos bohema, pamflete „Chamskio eros rytas“ (1995 m.) – valdžios ir nusikaltėlių grupuočių santykiai.
Parašė scenarijus kino filmams „Laimingas laimės neradęs“ (1973 m., rež. Algirdas Araminas), „Žaltvykslės“ (1980 m., rež. Gytis Lukšas), pjesę („Atversk, angele, laiko knygą“, past. 1985 m.), esė (rink. „Mes – iš peršautų dainų krašto“, 2000 m.).
R. Gudaitis yra analitinės žiniasklaidos šalininkas. Jo manymu, Lietuvoje šou verslas ir geltonoji spauda yra užėmę didžiąją dalį žiniasklaidos rinkos.
Sešekės apskritis
Sešekės apskritis – viena iš Zambijos Vakarų provincijoje esančių apskričių. Administracinis centras – Sešekė. 2000 m. apskrities gyventojų skaičius siekė 78 169 žmones.
Hokio žemė
thumb|300px|Hokio žemė Japonijos žemėlapyje thumb|180px|Ryžių laukas Hokio žemėje. Autorius [[Hirošigė]]
Hokis (伯耆国; Hōki – no kuni) – senoji Japonijos žemė, kurios vietoje dabar yra vakarinė Totorio prefektūros dalis. Hokis ribojosi su Inabos, Mimasakos, Bičiū, Bingo ir Idzumo žemėmis.
Senoji žemės sostinė buvo įsikūrusi dabartiniame Kurajošyje, o pilies miesteliu buvo Jonagas.
Jaškai
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Naujieji septyni pasaulio stebuklai
right|thumb|250px| Naujųjų pasaulio stebuklų žemėlapis − įspūdingiausių šiuolaikinio pasaulio statinių sąrašas, alternatyvus tradiciniams septyniems pasaulio stebuklams, paskelbtas 2007 m. liepos 7 d. privačios ne pelno siekiančios „New Open World“ korporacijos (New Open World Corporation, NOWC).
Istorija
Iniciatyvos išrinkti naujuosius septynis pasaulio stebuklus ėmėsi žymus kino kūrėjas, pilotas ir milijonierius Bernardas Vėberis. Ši idėja jam kilo, nes visų tradicinių pasaulio stebuklų, išskyrus Cheopso piramidę, jau nebėra.
Buvo svarstytos 177 statinių kandidatūros, tačiau į 2006 m. sausio 1 d. paskelbtą sąrašą įtraukta tik 21. Vėliau, dėl egiptiečių nepasitenkinimo, šis sąrašas buvo sumažintas iki 20 (plačiau).
Žmonės visame pasaulyje buvo raginami balsuoti už, jų nuomone, įspūdingiausius pasaulio statinius. Balsuoti buvo galima internetu, trumposiomis žinutėmis arba telefonu.
Jungtinių tautų švietimo, mokslo ir kultūros organizacija (UNESCO), besirūpinanti pasaulio kultūros paveldu, nuo šios akcijos atsiribojo. Oficialiame pranešime spaudai ji pareiškė, kad neturi nieko bendra su šia privačia iniciatyva, atspindinčia tik besinaudojančių internetu žmonių nuomonę.
Naujųjų pasaulio stebuklų sąrašas
2007 m. liepos 7 d. (data pasirinkta dėl skaičių kombinacijos: 2007-07-07) Portugalijos sostinėje Lisabonoje vykusios ceremonijos metu paskelbti naujieji septyni pasaulio stebuklai:
Garbės kandidatas
Egipto apžvalgininkai aštriai kritikavo pasaulio stebuklų rinkimo akciją. Pasaulio paveldo sąrašo ekspertas egiptietis Nagib Amin pareiškė, kad „be komercijos pusės, balsavimas dar ir nepagrįstas moksliškai“.
Dėl egiptiečių nepasitenkinimo „New7Wonders“ įstaiga skyrė Cheopso piramidei garbės kandidato vardą ir pašalino ją iš balsavimo sąrašo.
Finalistai
13 patekusių į finalą, bet neišrinktų statinių:
Nuorodos
Weltwunder
BBC
BBC pirmauja tarp Jungtinės Karalystės transliuotojų biudžeto dydžiu. 2007 metais valdymo išlaidos sudarė 4,3 milijardų svarų sterlingų. Artimiausi organizacijos konkurentai – „British Sky Broadcasting“ su 3,8 milijardo ir ITV su 1,9 milijardo svarų sterlingų biudžetais. Vien Jungtinėje Karalystėje BBC turi 28 500 darbuotojų, BBC taip pat pirmauja pagal regionų ofisų, užsienio korespondentų ir susitarimų su kitomis naujienų agentūromis skaičių.
BBC pasiekia daugiau nei 200 šalių ir yra prieinama daugiau nei 274 milijonams namų ūkių, pralenkdama artimiausią konkurentą CNN, kuris pasiekia apie 200 mln. namų ūkių. Žinios transliuojamos 33 kalbomis.
Istorija
Britų transliavimo agentūra (British Broadcasting Company) 1922 metais įkūrė grupė telekomunikacijų kompanijų – „Marconi“, „Radio Communication Company“, „Metropolitan-Vickers“, „General Electric“, „Western Electric“ ir „Britsh Thompson-Houston“ – grupė eksperimentinėms radijo programoms transliuoti. Pirmoji transliacija buvo paleista lapkričio 14 d. iš stoties 2LO, esančios Marconi Namuose, Londone.
Veimaro Konstitucija
Priėmimo aplinkybės
Pralaimėtas Pirmasis pasaulinis karas, katastrofiška padėtis, plintančios komunistinės idėjos labai komplikavo Vokietijos vidaus padėtį. 1918 m. lapkritį kilo platūs neramumai, kariuomenės maištai, pabėgo kaizeris Vilhelmas II, kiti žemių kunigaikščiai. Socialdemokratams, kuriuos rėmė platūs visuomenės sluoksniai, pavyko įveikti komunistinį pavojų. 1919 sausį įvyko rinkimai į konstituantą, kuri dėl neramumų Berlyne susirinko Veimare. 1919 m. rugpjūčio 11 d. čia priimta konstitucija.
BBC
Istorija
1927 m. kompanija buvo nacionalizuota – tapo išlaikoma valstybės fondo. Eksperimentinės televizijos transliacijos buvo pradėtos 1932 m. naudojant elektromechaninę 30 linijų sistemą išplėtotą Džono Lodži Berdo (John Logie Baird). Transliavimas tapo nuolatine paslauga 1936 m. Televizijos transliacijos buvo nutrauktos per Antrąjį pasaulinį karą, nuo 1939 m. birželio 7 d. iki 1946-ųjų. Kalbama, kad atnaujintą transliaciją pranešėjas Lesli Mitčelas (Leslie Mitchel) pradėjo sakydamas „Kaip jau sakiau, prieš tai, kai mes buvome nemandagiai pertraukti…“ Pirmasis asmuo, pasirodęs televizijos ekrane, buvo Žasmin Blai (Jasmine Bligh), kuri tarė: „Laba diena visiems. Kaip jūs? Ar pamenate mane, Jasmine Bligh?..“
23 transliavimo organizacijos, įskaitant BBC, 1950 m. vasario 12 d. suformavo Europos transliuotojų sąjungą (angl. European Broadcasting Union).
Veimaro Konstitucija
Valstybinė santvarka
Federacinė respublika, susidedanti iš žemių, nors formaliai vadinama imperija.
BBC
Istorija
Nors 1955 metais BBC atsirado konkurentas – nepriklausomas komercinis kanalas ITV – BBC monopolija išsilaikė iki 1970-ųjų. 1962 metais BBC buvo apdovanotas antru televizijos kanalu, BBC2. Nuo 1967 m. liepos 1 d. antrasis kanalas pradėjo spalvotas transliacijas, o 1969-ųjų lapkričio 15 d. tai padarė ir ITV.
Veimaro Konstitucija
Federacijos ir jos narių santykis
Žemės pagal konstituciją turi turėti respublikines konstitucijas, tautos atstovybės jose turi būti renkamos visuotiniais (ir moterų) lygiais, tiesioginiais ir slaptais rinkimais, vyriausybės atsakingos parlamentams. Imperijos įstatymai viršesni už žemių. Jai išimtinai priskiriama reguliuoti užsienio politiką, kolonijas, gynybą, pilietybę, muitus ir pinigus, paštą. Ne taip kategoriškai ji rūpinasi civiline, baudžiamąja teise, teisena, sveikatos apsauga, darbo teise, socialinė rūpyba, prekyba, pramonė. Atsiradus reikalui imperija leidžia ir su viešąją tvarka ir saugumu susijusius aktus. Federacijos subjektams draudžiama reguliuoti tik išimtinai imperijai priskirtus dalykus.
Įstatymų leidžiamoji valdžia
Dvejų rūmų parlamentas – Reichsratas ir Reichstagas. Reichstagas atstovauja tautai, jis kartu su Vyriausybe (derinant su Reichsratu) turi įstatymų iniciatyvos teisę. Reichsratas yra federacijos subjektų atstovavimo institucija, galinti užprotestuoti Reichstago nutarimus, tada jie priklausė nuo Reichstago arba tautos balsavimo (prezidento nutarimu). Reichstagui asmeniškai atskaitingi ministrai. Įstatymų leidžiamosios valdžios rinkimų tvarka: Reichsratas susidėjo iš federacijos narių vyriausybių skiriamų atstovų, mažiausiai po vieną kiekvienai narei, didesnėms po vieną nuo 700 tūkst. gyventojų. Reichstagas renkamas visuotiniais (vyrai ir moterys nuo 20 metų), tiesioginiais slaptais rinkimais 4 metams.
BBC
Istorija
1974 metais BBC pradėto transliuoti teleteksto paskirtis iš pradžių buvo aprūpinimas subtitrais. Tačiau paskui ši programa, pavadinimu „Ceefax“, tapo dar viena naujienų tarnyba.
Veimaro Konstitucija
Vykdomoji valdžia
Prezidentas, turintis stiprią valdžią. Jam pavesta užsienio politika, pasiuntinių priėmimas, sąjungų ir sutarčių sudarymas, pareigūnų skyrimas ir atleidimas, ginkluotosios pajėgos. Jis skiria reichskanclerį, šio teikimu ir ministrus. Visi prezidento įsakymai turėjo turėti reichskanclerio ar atitinkamo ministro kontrasignaciją. Kancleris yra vyriausybės galva (1871 m. buvo administracijos aparato).
Zarasų Visų Šventųjų cerkvė
Zarasų Visų Šventųjų cerkvė stovi Zarasuose, miesto kapinėse. miniatiūra|240px|left|Cerkvė 2016 m.
Istorija
Pirmoji medinė cerkvė Zarasuose pastatyta 1838 m. iždo lėšomis. 1885 m. ji perkelta į kapines ir pašventinta Visų Šventųjų garbei. XX a. pradžioje mieste buvo dar dvi cerkvės – sentikių ir vientikių.
Veimaro Konstitucija
Vykdomoji valdžia
Vykdomosios valdžios rinkimas: Prezidentas vienintelis to meto Europoje renkamas tautos tiesioginiais rinkimais 7 metams, neribojant perrinkimo. Reichskancleris ir ministrai skiriami prezidento.
Zarasų Visų Šventųjų cerkvė
Istorija
1877 m. Zarasuose taip pat iždo lėšomis pastatyta mūrinė Viešpaties Atsimainymo cerkvė (церковь Пребражения Господня). 1936 miesto taryba nusprendė šią cerkvę iš centro perkelti į K. Būgos gatvę. Švietimo ministerija tam skyrė lėšų. Cerkvę perstatė apie 1938 m. Viešpaties Atsimainymo cerkvė 1941 m. sudegė. Tikintieji meldėsi kapinėse stovinčioje Visų Šventųjų cerkvėje.
Veimaro Konstitucija
Žmogaus teisių įtvirtinimas
II dalis vadinasi „Pagrindinės vokiečių teisės ir pareigos“. Deklaruojama lygiateisiškumas, asmens ir buto neliečiamybė, susirašinėjimo slaptumas, minčių reiškimo, sąjungų, susirinkimų, peticijų, prekybos ir pramonės, sutarčių laisvės. Jaučiama nuosavybės visuomeninimo tendencija.
BBC
Istorija
Nuo 1980-ųjų, kai buvo panaikinta Jungtinės Karalystės televizijos ir radijo rinkos kontrolė, BBC susidūrė su didėjančia komercinio sektoriaus konkurencine kova, ypač iš palydovinės, kabelinės ir skaitmeninės televizijos kanalų.
1999 m. BBC reportažas atskleidė prekybos vergais atgimimą. Šis reportažas, pasakojantis apie Vakarų Afrikoje klestinčią prekybą vaikais, kurį laiką buvo ignoruojamas.
Po 2004 m. pasirodžiusio Hutton (Hatono) tyrimo (angl. Hutton Inquiry) ir raporto, kuriame BBC stipriai kritikuojamas, atsistatydino BBC valdybos nariai ir generalinis direktorius Greg Dyke. Tyrimą apie Gynybos ministro David Kelly savižudybės aplinkybes vykdė Jungtinės Karalystės teisėsaugos pareigūnai, kurie išsiaiškino, kad faktiškai ministras nepasakė žodžių apie masinio naikinimo ginklus, kuriuos citavo BBC žurnalistas Endriu Džiliganas (Andrew Gilligan). Tai iškėlė klausimą, ar BBC laikosi nešališkumo ir objektyvumo principo.
„BBC World Service“ – naujienų tarnyba, kuri kitaip nei kiti BBC skyriai, finansuojama Jungtinės karalystės Užsienio ir Sandraugos reikalų ministerijos suinteresuotos Jungtinės Karalystės reklamavimu užsienyje.
Televizija
BBC One ir BBC Two yra pagrindiniai BBC televizijos kanalai, skirti Didžiosios Britanijos žiūrovams. Taip pat, BBC valdo ir skaitmeninius kanalus: BBC Three, skirtą jaunimui, BBC Four, BBC Parliament bei vaikams skirtus CBBC ir CBeebies. Taip pat, 2006 metais transliaciją pradėjo BBC One HD, kuris transliuoja aukšta raiška.
Naujas škotiškas televizijos kanalas, „BBC Alba“ transliacijas pradėjo 2008-ųjų rugsėjo mėnesį. Tai pirmasis daugiažanris kanalas, transliuojamas iš Škotijos ir kurio visos laidos kuriamos Škotijoje. Šiuo metu „BBC Alba“ prieinamas tik palydoviniu ir kabeliniu keliu.
Nuo 1975-ųjų BBC taip pat aprūpina TV programomis Britų karinių pajėgų transliavimo tarnybą, kurias gali matyti ir girdėti Britų karinėse pajėgose tarnaujantys žmonės visame pasaulyje.
2008-ųjų birželį visi BBC televizijos kanalai tapo prieinami žiūrėti internetu.
Zakalinki Kolonija
Zakalinki Kolonija  – kaimas Lenkijos rytuose, Konstantinuvo valsčiuje, Palenkės Bialos apskrityje, Liublino vaivadijoje. Nuo XIV a. iki 1616 m. kaimas priklausė Lietuvos Didžiajai Kunigaikštystei.
BBC
Televizija
Tarptautinis naujienų kanalas
Tarptautiniai kanalai
Radijas
BBC turi penkias nacionalines radijo stotis:
Naujos radijo stotys, transliuojamos tik skaitmeniniu formatu:
Regioninės:
Vietinės:
BBC valdo keturiasdešimt vietinių radijo stočių, kurios yra skirtos gyventojams, perkopusiems 50 metų. Jose transliuojamas muzikos, naujienų ir pokalbių mišinys.
Zarasų Visų Šventųjų cerkvė
Istorija
1946 m. parapijoje buvo 300 tikinčiųjų. Sovietų valdžia ją įregistravo 1947 metais.
Cerkvėje buvo Dievo Motinos paveikslas, puošęs Suvieko unitų vienuolyną.
BBC
Radijas
„BBC World Service“ informacinė programa girdima 150-yje pasaulio sostinių, o savaitės auditorija sudaro apie 163 milijonus klausytojų. Ši programa transliuojama 33 kalbomis ir dialektais, tačiau ne visos kalbos yra transliuojamos visose zonose.
Visos radijo stotys yra prieinamos internete ir RealAudio formatu. Istoriškai BBC buvo vienintelis legalus radijas Anglijos žemėje iki 1967 m., kai buvo paleista radijo stotis „URY“. Tačiau ir iki to laiko BBC nebuvo visiškas monopolija, kadangi kitos europinės stotys, kaip Liuksemburgo radijas, jau nuo 1930-ųjų į Britaniją transliavo angliškas laidas.
„BBC Radio 1“ yra perduodama ir JAV bei Kanados gyventojams.
Internetas
BBC internetinis puslapis apima išsamiai pateikiamas naujienas ir jų archyvą. Pradėjęs veikti kaip „BBC Online“, vėliau pervadintas „BBCi“, paskui – bbc.co.uk, galiausiai naujienų svetainei buvo grąžintas pradinis pavadinimas „BBC Online“. Tinklalapis gali platinti reklamą tik kai pasiekiamas iš už Jungtinės Karalystės ribų.
Nauja internetinė versija buvo paleista 2007-ųjų gruodį, suteikdama galimybę naudotojui pritaikyti BBC interneto paslaugas individualiems poreikiams. 2008-ųjų vasarį ši paslauga tapo nuolatine.
Portalas leidžia BBC gaminti televizijos ir radijo laidas papildančias rubrikas. Žiūrovams ir klausytojams tapo įprasta, kad laidoje pasakomi internetinio puslapio rubrikų, susijusių su laidų tema, adresai. Internetinis puslapis taip pat vartotojams leidžia gyvai klausyti daugumos radijo laidų ir naudotis jomis dar 7 dienas po transliacijos. BBC leidžia ir legalius archyvinės interneto medžiagos atsisiuntimus.
Pastaraisiais metais kai kurios didžiausios interneto kompanijos ir politikai skundėsi, kad internetinis BBC puslapis gauna labai daug lėšų iš televizijos licencijos mokesčio, o kiti internetiniai portalai dėl to neišgali varžytis. Kai kurie siūlė, kad iš televizijos licencijų gaunamas pinigų kiekis leidžiamas internetiniam puslapiui turėtų būti sumažintas arba būtų pakeistas finansavimu iš reklamos ar abonentinio mokesčio. Atsakydama į tai, BBC atliko tyrimą ir sukūrė planą kaip pakeisti internetinės versijos aprūpinimą informacija. bbc.co.uk bandys užpildyti rinkos spragas ir svetainėje talpins nuorodas į kitus internetinius puslapius (pavyzdžiui, vietoj to, kad pateiktų informaciją apie vietinius įvykius ir įvairius transporto tvarkaraščius, BBC įdės nuorodą į kitą išorinį tinklalapį, kuris jau teikia tokią informaciją).
Taip meluoja žurnalistai
1994 m. lapkritį BBC televizija parodė žinią apie britų karalienės Elžbietos II motinos mirtį. Į Bekingemo rūmus ir karalienės motinos rezidenciją pasipylė skambučiai. Pasirodo, karalienės motina iš tiesų buvo ne tik gyva, tačiau ir visiškai sveika. Po šio įvykio, BBC parašė karalienei ir jos motinai atsiprašymo laišką.
Kompanija yra atskleidusi ne vieną žiniasklaidos priemonių melo atvejį. 1997 m. BBC sukūrė dokumentinį filmą, kuris atskleidė Alekso Heilei (Alex Haley) apgavystę knygoje „Šaknys“.
1997 m. suinteresuotas Londono aukcionas „Bonhams“ paskelbė, kad pirmame „palydoviniame aukcione“ už didžiausią kainą parduota „The Beatles“ gitara. BBC išsiaiškino, kad šis pranešimas klaidingas ir kad „Bonhams“ tenorėjo pasireklamuoti.
Giuliana Calandra
Džulijana Kalandra (g. 1936 m. vasario 10 d. Turinas) – italų kino, televizijos ir teatro aktorė.
9 praėjusio amžiaus dešimtmetyje, greta aktorystės, ėmė dirbti ir kaip mados žurnalistė bei TV laidų vedėja.
Didona
Didona susidūrė su vietinių gyventojų berberų pasipriešinimu, tačiau jai pavyko čia įsitvirtinti. Iš karaliaus Jarbos nupirko žemės tiek kiek apima jaučio oda. Supjausčiusi odą siauromis atraižomis ji apėmė didelį žemės plotą. Pakrantėje ant uolos ji pastatė mūrinę tvirtovę Birsą, kuri tapo vėlesnio prekybos centro Kartaginos pagrindu.
Lydinys
thumb|[[Lynas, pagamintas iš plieno, metalo lydinio, kurios sudedamosios dalys yra geležis ir anglis.]] Lydinys – kieta medžiaga, gaunama sulydant ar kitaip sujungiant du ar daugiau komponentų, cheminių elementų – nemetalų, metalų arba metalų ir nemetalų.
Lydiniai yra taikomi ten, kur jų savybės yra geresnės už grynų elementų. Lydinių pavyzdžiai: plienas, lydmetalis, žalvaris, bronza ir amalgama.
Lydiniai
Kai kurie lydiniai, pvz., granitas, bazaltas, feldšpatas sudaryti iš natūralaus susilydžiusių silikatų mišinio ir naudojami kaip akmens liejiniai, kiti – dirbtiniai nemetalų lydiniai, pvz., stiklas, sudarytas iš silicio ir kitų oksidų lydalo.
Metalų lydiniai, kurių atomus dažniausiai jungia metališkasis ryšys, yra kristalinės medžiagos, bet juos aušinant labai dideliu greičiu galima gauti ir amorfinius lydinius. Dažniausiai metalų lydiniai gaunami sulydant metalus arba metalus ir nemetalus, pvz., geležį su anglimi, rečiau – difuziniu įsotinimu aukštoje temperatūroje, miltelių metalurgijos – sukepinant presuotus metalų ir nemetalų miltelius, kristalizacijos būdu – garinant vakuume, plazminiu lydymu, elektrolize ar pagal specialiasias technologijas – pvz., preciziniai, kaitrai atsparūs, korozijai atsparūs, magnetiniai ar kitų savybių lydiniai. Metalų lydiniai yra stipresni, kietesni, atsparesni dilimui, geresnių magnetinių savybių, brangesni negu techniškai gryni metalai.
Savybės keičiamos lydinius atkaitinant, grūdinant, atleidžiant ar kitaip termiškai apdirbant arba šaltai deformuojant. Metalų lydinių savybes lemia ne tik komponentų kiekis ir jų cheminė sudėtis, bet ir fazinė sandara.
Pagal fazinę sandarą lydiniai skirstomi į vienfazius (homogeninius), dvifazius, trifazius ir daugiafazius – heterogeninius. Vienfaziai lydiniai yra minkštesni ir plastiškesni negu dvifaziai ar daugiafaziai.
Techniniai metalų lydiniai būna:
Metalų lydiniai dažniausiai vadinami pagal pagrindinį, kurio lydinyje daugiausia, ar svarbiausius komponentus (pvz., geležies, vario, nikelio, geležies–anglies, vario–nikelio–mangano lydiniai) arba tik jiems būdingu pavadinimu (pvz., žalvaris – vario–cinko lydinys, bronza – vario–alavo lydinys).
Metalų lydinių atominę sandarą, elektroninę struktūrą, fizines savybes tiria metalų fizika, o cheminės sudėties, struktūros ir savybių tarpusavio priklausomybę, kitimą dėl įvairių procesų – metalotyra. Metalų lydinių struktūros priklausomybė nuo lydinių sudėties ir temperatūros vaizduojama būsenų diagrama. Lydiniai naudojami kaip konstrukcinės, elektrotechnikos ir kiti medžiagos.
Istorija
Metalų lydiniai buvo lydomi jau senovėje, iš jų gaminti papuošalai, ginklai, buities įrankiai, monetos. Vario lydiniai su alavu ir kitais elementais lydyti jau apie 2800 m. pr. m. e. Mokslas apie metalo lydinius sparčiau plėtojamas nuo XIX a. pabaigos – XX a. pradžios, kai buvo sukurti metalografijos, rentgenostruktūrinės ir terminės analizės pagrindai.
Žinomi lydiniai:
John Utaka
Džonas Čukvudi Utaka (g. 1982 m. sausio 8 d.) – buvęs futbolininkas, Nigerijos rinktinės puolėjas.
Karjera
2007 m. liepos 11 d. pasirašė 4 metų sutartį su Anglijos Portsmouth klubu.
2011 m. sausio 29 d. sugrįžo atgal į Prancūziją ir pasirašė 2,5 m. kontraktą su Prancūzijos Montpellier Hérault SC klubu.
Rinktinė
rungtyniavo nuo 2002 m.
Sahraviai
Sahraviai  – žmonės, gyvenantys vakarinėje Sacharos dykumoje, kuri apima Vakarų Sacharos teritoriją (Polisario pretenduoja į šią teritoriją, tačiau ją kontroliuoja Marokas), kitas pietines Maroko dalis, didžiąją Mauritanijos dalį ir Alžyro pietvakarius.
Kaip ir dauguma Sacharos tautų, gyvenančių dykumoje, Sahravių kultūra turi daug įvairių savybių. Daugiausia tai berberų ir tuaregų kultūrų savybės, kaip, pavyzdžiui, privilegijuota moterų padėtis. Be to, galima rasti arabų beduinų ir Juodosios Afrikos kultūrų savybių.
Sahravių tauta sudaryta iš daugelio genčių ir didžiausia jos dalis kalba Hasanijos arabų dialektu. Tačiau kai kurie iš jų vis dar kalba berberų kalba.
Operatyvinė-taktinė raketa
Operatyvinės-taktinės raketos būna raketų komplekso, į kurį be raketos įeina taikymo sistema, ryšių ir aptarnavimo įranga, dalis. Žinomiausias operatyvinis-taktinis raketų kompleksas yra 9K72 Elbrus (su balistine raketa 8K14), kuris turi NATO pavadinimą SS-1 Scud B.
OTR buvo naudotos kai kuriuose XX a. pabaigos ir XXI a. pradžios karuose. Yra tarptautinių sutarčių, ribojančių OTR technines charakteristikas.
Šangombo apskritis
Šangombo apskritis – viena iš Zambijos Vakarų provincijoje esančių apskričių. Administracinis centras – Šangombas. 2000 m. apskrities gyventojų skaičius siekė 70 049 žmones.
Joseph Acaba
thumb|250px|Joseph Michael Acaba Džozefas Michaelis Akaba (angl. Joseph Michael Acaba, gim. 1967 m. gegužės 7 d., Inglvude, Kalifornijos valstijoje, JAV) – geologas, NASA astronautas.
Elniakalnis (Marijampolė)
Elniakalnis – kaimas Marijampolės savivaldybėje, 10 km nuo Gudelių.
Adomas Tarlo
Adomas Tarlo (1713 m. – 1744 m. kovo 14 d.) – ATR valstybinis veikėjas, Liublino vaivada (1736–1744), Jaslovsko, Drodobičsko, Dolynos, Zlotorijsko ir Zvolensko seniūnas, Dzikovo konfederacijos (1734) ir Karūnos Tribunolo maršalka (1737), Lenkijos karaliaus Stanislovo Leščinskio šalininkas ir opozicijos prieš Augustą III vadovas.
Biografija
1734 metais – Sandomiro vaivadijos maršalka Adomas Tarlo buvo išrinktas Dzikovo konfederacijos generaliniu maršalka, savo giminaičiui Liublino vaivadai Jonui Tarlai palaikant.
1736 metais Adomas Tarlo pretendavo į pacifikacinio seimo maršalkos postą, bet tą titulą gavo Podolės vaivada Vaclovas Petras Rževuckis. Tais pačiais metais gavo Liublino vaivados pareigybę. 1737 metais Radome buvo išrinktas Karūnos Tribunolo maršalka.
1738–1741 metais Adomas Tarlo gyveno Prancūzijoje, kur tarnavo. Ten jis įstojo į konfliktą su Karūnos dvaro pakamariu Kazimieru Poniatovskiu. Po grįžimo į tėvynę Adomui Tarlai paaštrėjo santykiai su galinga rūmų Čartoriskių-Poniatovskių partija. Karūnos didžiojo maršalkos Pranciškaus Belinskio baliaus metu tarp A. Tarlo ir K. Poniatovskio įvyko dvikova. Tarlo užmušė arklį po Poniatovskiu ir privertė jį kapituliuoti. thumb|left|200px|Tarlo pilis Podolėje 1744 m. kovo 16 d. Varšuvoje tarp priešininkų įvyko antras duelis. Ginkluotų Čartoriskių šalininkų minios akivaizdoje Liublino vaivada Adomas Tarlo žuvo, tačiau, tiksliai žinoma, kad užmušė jį ne Kazimieras Poniatovskis, o saksonų majoras Korfas.
Buvo vedęs Dorotą Tarlaitę (?–1756), Liublino vaivados ir Karūnos pakanclerio Karlio Tarlo (1639–1702) ir Sofijos Pšoniak dukterį, nuo santuokos su kuria vaikų neturėjo.
Švenčionių rajono savivaldybės taryba 1997–2000 m.
Tarybos nariai
Išrinkti 1997 m birželio 29 d. d
Veikla
Rajono meru išrinktas Vytautas Vigelis, jo pavaduotoja Ana Jurkevič. Savivaldybės administratore paskirta Vida Urbanavičiūtė.
Upinis
Upinis – senovės lietuvių upių dievas. Jam buvo aukojami balti paršeliai, kad vanduo būtų skaidrus. T. Narbutas be reikalo Upinį pakeičia moteriškos lyties Upine. Upinis gretinamas su Ežeriniu.
Kumas
Kumas (arba Komas) – miestas Irane, į pietvakarius nuo Teherano. 1,01 mln. gyventojų (2005). Svarbus susisiekimo mazgas. Išvystyta maisto, tekstilės pramonė, gaminami moliniai indai ir kilimai.